U-I-442/18
Natisni
Opravilna št.:
U-I-442/18
Datum odločitve:
15. 12. 2020
ECLI:
ECLI:SI:USRS:2020:U.I.442.18
Akt:
Zakon o spremembah in dopolnitvah Zakona o Triglavskem narodnem parku (Uradni list RS, št. 60/17) (ZTNP-1A)
Izrek:
Pobuda za začetek postopka za oceno ustavnosti Zakona o spremembah in dopolnitvah Zakona o Triglavskem narodnem parku (Uradni list RS, št. 60/17)
se zavrže.
Evidenčni stavek:
Ustavno sodišče pobudo zavrže, če ne vsebuje navedbe razlogov, ki bi utemeljevali pravni interes za vložitev pobude.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3 Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Alpe Adria Green, mednarodno društvo za varstvo okolja in narave, Jesenice
Datum vloge:
27. 7. 2018
Vrsta odločitve:
sklep
Vrsta rešitve:
zavrženje
Dokument:
US32710
Dokument v PDF obliki:
U-I-442-18.pdf
205 KB
Prenesite datoteko
U-I-442/18-7
15. 12. 2020
SKLEP
Ustavno sodišče je v postopku za preizkus pobude
Alpe Adria Green, mednarodnega društva za varstvo okolja in narave, Jesenice
,
na seji 15. decembra 2020
sklenilo:
Pobuda za
začetek postopka za
oceno ustavnosti Zakona o spremembah in dopolnitvah Zakona o Triglavskem narodnem parku (Uradni list RS, št. 60/17)
se zavrže.
OBRAZLOŽITEV
1. Pobudnik izpodbija Zakon o spremembah in dopolnitvah Zakona o Triglavskem narodnem parku (v nadaljevanju ZTNP-1A). Zatrjuje, da je v neskladju s 1., 2., 3.a, 14., 18. in 72. členom Ustave ter z določbami t. i. Alpske konvencije. Pobudnik meni, da ZTNP-1A krši slovensko zakonodajo, zakonodajo Evropske unije in mednarodne pogodbe, ter oporeka hitremu sprejemanju zakonodaje z dolgoročnimi posledicami, ki so zlasti izredno škodljive za zdravje ljudi, naravo ter za zaščiteno in neokrnjeno okolje Triglavskega narodnega parka.
2. Pobudnik je svojo vlogo opredelil kot ustavno pritožbo. Ustavno sodišče je glede na pobudnikove navedbe, s katerimi izpodbija zakon kot splošni pravni akt, pobudnikovo vlogo obravnavalo kot pobudo za začetek postopka za oceno ustavnosti ZTNP-1A.
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS). Pobudnik ni navedel razlogov, ki bi utemeljevali pravni interes za vložitev pobude. Ker pobuda torej ne vsebuje bistvene sestavine, ki jo mora vsebovati vsaka pobuda (priloga II Poslovnika Ustavnega sodišča, Uradni list RS, št. 86/07, 54/10, 56/11, 70/17 in 35/20, v zvezi s 24.b členom ZUstS), jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik